**Upisi u I. razred osnovne škole, šk. god. 2024./2025.**

 27.02.2024.

Sukladno odredbama *Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava*(NN [67/14](https://narodne-novine.nn.hr/clanci/sluzbeni/2014_06_67_1279.html), [63/20](https://narodne-novine.nn.hr/clanci/sluzbeni/2020_05_63_1260.html)) upis djece u I. razred osnovne škole za školsku godinu 2024./2025. obavljat će se u svim osnovnim školama na području Grada Zagreba **po obavljenim pregledima djece u ambulanti školske medicine i pred stručnim povjerenstvom škole, a** **najkasnije do 15. lipnja 2024.**  
   
Postupak **utvrđivanja psihofizičkog stanja** djece radi upisa u I. razred osnovne škole provodi se **od 31. ožujka do 15. lipnja.**  
  
Iznimno od navedenog roka, roditelji/skrbnici djece s već **utvrđenim teškoćama u razvoju** ili **djece koja su dobila *Rješenje o odgodi upisa****u I. razred osnovne škole u školskoj godini 2023./2024.*, dužni su javiti se nadležnom liječniku školske medicine radi utvrđivanju psihofizičkog stanja djeteta i upisa u I. razred u razdoblju od **15. veljače do 15. travnja**, kako bi im se pravovremeno odredila potrebna programska i profesionalna potpora.  
  
Zahtjev za **prijevremeni upis** djeteta roditelj/skrbnik predaje u [područnom](https://zagreb.hr/podrucni-uredi-gradske-uprave/764)uredu gradske uprave, sukladno djetetovom prebivalištu/boravištu, **najkasnije do 31. ožujka 2024.**  
  
Molbu za **upis djeteta u školu izvan upisnog područja** roditelj/skrbnik predaje u tajništvo škole u koju želi upisati dijete **do 15. svibnja 2024. godine.**Zahtjevi se mogu predati i naknadno te će se obrađivati tijekom ljetnog perioda.  
 